भवनाथपुर(गढ़वा) : भवनाथपुर प्रखंड मुख्यालय क्षेत्र में खाद बिक्रेताओं द्वारा सरकार द्वारा निर्धारित मूल्य से अधिक कीमत पर खाद बेचे जाने की शिकायत मिलने पर बीडीओ विशाल कुमार व सीओ संदीप अनुराग टोपन्नो ने शनिवार को अनुज्ञप्तिधारी खाद दुकानों की जाँच कर आवश्यक दिशा निर्देश दिए। इस दौरान अधिकारियो ने खाद दुकानदारो से खाद की क्रय बिक्रय एवं स्टॉक से सम्बंधित पंजियों की जांच की।खाद बिक्रेताओं ने अधिकारियों से कहा कि मेदिनीनगर और गढ़वा स्थित गोदामो से हमलोगो को 266 रुपए प्रति बोरा खाद मिलता है, जिसमे ट्रांसपोर्टिंग पर 50 रुपए प्रति बैग खर्च पड़ता है। जिस पर अधिकारियों ने कहा कि सरकारी रेट और ट्रांसपोर्टिंग खर्च मिलाकर एक बोरा पर कुल 316 रुपए लागत आती है, इसलिए प्रति बैग 320 रुपए की दर पर क्षेत्र के किसानो को खाद बेचने का निर्देश दिया।